**INSTRUCCIÓNS DE MATRÍCULA**

O alumno/a deberá presentar, segundo a súa condición, a documentación seguinte:

**BONIFICACIÓNS E EXENCIÓNS DE PREZOS PÚBLICOS**

***A) FAMILIA NUMEROSA****(decreto 89/2013 artigo 7.3)****:***

**·**Fotocopia título de familia numerosa orixinal actualizado.

**·Exención do 100%** para familias numerosas clasificadas na categoría especial (antes F.N. 2ª)

**·*Bonificación do 50%*** para familias numerosas clasificadas na categoría xeral. (antes F.N. 1ª)

**·**O alumnado con algunha **matrícula de honra,** descontará do concepto Matrícula o importe de materia solta (tantas veces como matrículas teña) **(Só para grao profesional).**

***B) MATRÍCULA GRATUITA:***

**·** ***Discapacidade*** (decreto 89/2013 artigo 7.4) O grado de discapacidade será igual o maior ao 33%. Xuntarase fotocopia da resolución sobre o recoñecemento do grado da discapacidade ditada polo órgano competente.

**·** ***Vítimas de actos terroristas*** (decreto 89/2013 artigo 7.5) Vítimas de actos terroristas, así como os/as seus/súas cónxuxes e fillos/as. Fotocopia da acreditación da condición.

**·** ***Violencia de xénero*** (decreto 89/2013 artigo 7.6) Alumnas que sufran violencia de xénero e o alumnado cuxas proxenitoras tamén o sufran. Fotocopia da acreditación da situación.

**·** ***Os/as funcionarios/as*** (decreto 89/2013 artigo 7.7) dos corpos docentes establecidos na Lei Orgánica 2/2006, do 3 de maio, de educación, estarán exentos/as do aboamento dos prezos públicos establecidos no presente decreto (deberán estar en activo), agás os correspondentes á apertura de expediente e servizos xerais, e unicamente nas materias de nova matriculación. Acreditarase dita condición con certificación orixinal do órgano competente. **(*non se contempla a matrícula gratuita aos/ás fillos/as de funcionarios/as*).**

**·** **Os Beneficiarios de bolsas ou axudas ao estudo** **(Só para grao profesional)**, marcarán a opción **Beca** no sobre de matrícula. (**Quedará pendente o pago até a resolución de concesión ou denegación**, no caso de denegación deberán pasar pola secretaría do centro para recoller o impreso de taxas para aboar a matrícula do curso).

**TÁBOA DE TAXAS PARA O CURSO**

|  |  |  |
| --- | --- | --- |
| **C O N C E P T O** | **GRAO ELEMENTAL** | **GRAO PROFESIONAL** |
| Servizos Xerais (non fraccionable) | 13€ | 13€ |
| Matrícula (fraccionable en dous prazos) | 137€ | 232€ |
| **IMPORTE TOTAL DA MATRÍCULA**  (alumnos/as xa matriculados/as en anos anteriores) | **150€** | **245€** |
| Apertura de expediente (non fraccionable) (aboarase só se non ten aberto expediente neste Conservatorio) | 22€ | 22€ |
| **IMPORTE TOTAL DA MATRÍCULA**  (alumnos/as que se matriculen por primeira vez) | **172€** | **267€** |
| Matrícula de materia solta (non fraccionable) (PARA ALUMNOS/AS CON MATERIAS PENDENTES) | 34€ | 51€ |
| Validación de disciplinas soltas (non fraccionable) | 6€ | 6€ |

**No caso de optar polo pagamento fraccionado da matrícula, o segundo prazo farase obrigatoriamente por domiciliación bancaria, co que se deberá cubrir e asinar un documento de pagamento fraccionado, no momento da matrícula, no que se nos facilitará o número de conta (IBAN) para o cargo no transcurso do mes de xaneiro.**

**Os datos persoais só se poñerán no caso de modificación dos mesmos.**

No transcurso do ano será obrigatoria a comunicación de calquera dato que cambie e sobre todo do correo electrónico.